చెన్నై: ముఖ్యమంత్రి పళనిస్వామి విశ్వాసపరీక్షలో నెగ్గేందుకు ఎమ్మెల్యేలకు డబ్బులు ఆశచూపించారంటూ వెలుగుచూసిన స్టింగ్ ఆపరేషన్పై అన్నాడీఎంకే చీలకవర్గం నేత, మాజీ ముఖ్యమంత్రి ఓ.పన్నీర్సెల్వం స్పందించారు. తనకు విధేయుడైన ఎమ్మెల్యే ఎస్.ఎస్.శరవణన్ నుంచి వివరణ కోరనున్నట్టు చెప్పారు. గత ఫిబ్రవరిలో అసెంబ్లీలో బల నిరూపణ (ట్రస్ట్ ఓట్)కు మద్దతిచ్చేందుకు శశికళ వర్గం అన్నాడీఎంకే ఎమ్మెల్యేలకు డబ్బు, బంగారం ఇవ్వచూపినట్టు ఓ ఇంగ్లీష్ ఛానెల్ జరిపిన స్టింగ్ ఆపరేషన్ తమిళనాడులో సంచలనమైంది. నాటి విశ్వాసపరీక్షలో పళనిస్వామికి 122 మంది ఎమ్మెల్యేల మద్దతిచ్చారు. ఓపీఎస్ వర్గీయుడైన ఎమ్మెల్యే శరవరణన్ ఆ సమయంలో ఓపీఎస్ వర్గం నుంచి ఫిరాయించారు. శశికళ వర్గం తన మద్దతు కోరుతూ రూ.2 నుంచి రూ.6 కోట్లు ఇచ్చేందుకు ముందుకు వచ్చినట్టు స్టింగ్ ఆపరేషన్లో శరవణన్ వెల్లడించారు. దీనిపై పన్నీర్ సెల్వం మంగళవారంనాడు మీడియాతో మాట్లాడుతూ, స్టింగ్ ఆపరేషన్లో శరవణన్ కొన్ని విషయాలు వెల్లడించినందున, ఆయన నుంచి మరింత వివరణను తాము కోరుతున్నట్టు చెప్పారు. కాగా, రాష్ట్ర ఆర్థిక మంత్రి డి.జయకుమార్ మాత్రం ఈ మొత్తం వ్యవహారంపై ఆచితూచి స్పందించారు. 'నేనూ టీవీ చూసే తెలుసుకున్నాను. వాస్తవంగా ఏమి జరిగిందనేది నాకు తెలియదు. ఈ విషయం కోర్టు ముందు పెండింగ్లో ఉన్నందున ఎలాంటి వ్యాఖ్యలు చేయడం సబబు కాదు' అని అన్నారు. మరోవైపు, స్టింగ్ ఆపరేషన్లో వెలుగుచూసిన విషయాలపై డీఎంకే నిప్పులు చెరిగింది. అన్నాడీఎంకే అంతర్గత సంబంధాలు అత్యంత సహజంగా కాకుండా బేరసారాల రూపంలోనే ఉన్నాయనే విషయం మరోసారి ప్రస్ఫుటమైందని ఆ పార్టీ ఎద్దేవా చేసింది.
chennai: mukhyamantri palaniswamy vishwaasapareekshalo neggenduku emmelyelaku dabbulu aasachuupimchaarantuu veluguchusina sting aapareshanpai annadienke cheelakavargam netha, maji mukhyamantri oo.pannirselvam spandinchaaru. tanaku vidheyudaina emmelye es.es.saravanan nunchi vivarana koranunnattu cheppaaru. gatha fibravarilo assembleelo bala niruupana (trust ot)ku maddatichenduku sasikala vargam annadienke emmelyelaku dabbu, bangaram ivvachuupinattu oo ingleesh chanel jaripina sting aperation tamilanaadulo sanchalanamaindi. naati vishwaasapareekshalo palaniswaamiki 122 mandi emmelyela maddatichaaru. ops vargeeyudaina emmelye saravaranan aa samayamlo ops vargam nunchi firaayinchaaru. sasikala vargam tana maddatu korutu roo.2 nunchi roo.6 kotlu ichenduku munduku vachinattu sting aapareshanlo saravanan velladinchaaru. deenipai pannir selvam mangalavaaramnaadu meediatho maatlaadutuu, sting aapareshanlo saravanan konni vishayaalu velladinchinanduna, aayana nunchi marinta vivarananu taamu korutunnattu cheppaaru. kaga, rashtra aardhika mantri di.jayakumar maatram ee mottam vyavahaarampai aachituchi spandinchaaru. 'nenuu tv chuse telusukunnaanu. vaastavamgaa emi jarigindanedi naaku teliyadu. ee vishayam kortu mundu pendinglo unnanduna elanti vyaakhyalu cheyadam sababu kaadu' ani annaru. marovaipu, sting aapareshanlo veluguchusina vishayaalapai dmca nippulu cherigindi. annadienke antargata sambandhaalu atyanta sahajamgaa kakunda berasarala roopamlone unnayane vishayam marosari prasphutamaindani aa party eddeva chesindi.